Imtella' April 16, 2021 - Aġġornata 16 Ta' April, 2021 1:56pm Is-Supretendent tas-Saħħa Pubblika qalet li minn meta fetħu l-iskejjel it-Tnejn li għadda, ma kien hemm l-ebda grupp ta' każi (clusters) li ġew identifikati mill-iskejjel. Għall-mistoqsijiet tal-ġurnalisti dwar il-ftuħ tar-restoranti u l-barijiet, Prof. Gauci qalet li d-dati jitħabbru iktar 'il quddiem wara li tkun reġgħet saret evalwazzjoni tas-sitwazzjoni. Għal issa se jiftħu ħwienet ta' servizzi mhux essenzjali mis-26 t'April. Fir-rigward tat-tiġijiet, Prof Gauci spjegat li dawn għadhom skedati li jerġgħu jibdew isiru mill-1 ta' Ġunju 'l quddiem, u li maż-żmien jista' jkun li jinħarġu standards dwar kif għandhom isiru dawn l-avvenimenti. Dwar kemm se sservi l-immunità li persuna tibni minn wara t-tilqima, Prof Gauci qalet li din għadha trid tiġi stabbilita, pero żiedet li l-kumpaniji li mmanifatturaw it-tilqim qegħdin ikomplu jtejbu t-tilqima, u jekk joħroġ booster ieħor l-awtoritajiet Maltin se jkunu qed joffruh. AĠĠORNAT: 27 każ ġdid ta' Covid-19 f'Malta, 30 oħra mfejqa